Document ID: 31991R3042

ΚΑΝΟΝΙΣΜΟΣ (ΕΟΚ) αριθ. 3042/91 ΤΗΣ ΕΠΙΤΡΟΠΗΣ της 17ης Οκτωβρίου 1991 που τροποποιεί τον κανονισμό (ΕΟΚ) αριθ. 3905/90 σχετικά με τον καθορισμό, για την περίοδο εμπορίας 1991, των ετήσιων ποσοστώσεων εισαγωγών για τα προϊόντα που υπόκεινται στις διατάξεις εφαρμογής, από την Ισπανία, των ποσοτικών περιορισμών στον τομέα των προϊόντων αλιείας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 360/86 του Συμβουλίου της 17ης Φεβρουαρίου 1986 για τη θέσπιση των διατάξεων εφαρμογής από την Ισπανία και την Πορτογαλία τω ποσοτικών περιορισμών στον τομέα των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 4064/86 (2), και ιδίως το άρθρο 2,
Εκτιμώντας:
ότι το άρθρο 2 παράγραφος 3 του κανονισμού (ΕΟΚ) αριθ. 360/86 προβλέπει τη δυνατότητα να αναθεωρείται κατά τη διάρκεια του έτους ο όγκος των ποσοστώσεων καθώς και η τριμηνιαία κατανομή τους, που καθορίζονται με τον κανονισμό (ΕΟΚ) αριθ. 3905/90 της Επιτροπής (3)-
ότι η Ισπανία υπέβαλε αίτηση με σκοπό να αυξηθεί κατά 8 000 τόνους το ύψος των ποσοστώσεων για κατεψυγμένους μερλούκιους του γένους Merluccius spp., και 6 000 τόνους το ύψος των ποσοστώσεων των κατεψυγμένων φιλέτων του μερλούκιου του γένους Merluccius spp., που καθορίστηκαν για την περίοδο εμπορίας 1991- ότι πρέπει επομένως να προσαρμοσθεί ανάλογα το ύψος των εν λόγω ποσοστώσεων καθώς και η τριμηνιαία κατανομή τους-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προϊόντων Αλιείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στον πίνακα που αναφέρεται στο παράρτημα του κανονισμού (ΕΟΚ) αριθ. 3905/90, τα αριθμητικά στοιχεία αφορούν μερλούκιους κατεψυγμένους, του γένους Merluccius spp., με κωδικό ΣΟ 0303 78 10 και 0304 90 47, και τα κατεψυγμένα φιλέτα του γένους Merluccius sp., με κωδικό ΣΟ 0304 20 57, αντικαθίσταται από τους ακόλουθους αριθμούς:
Ετήσια ποσόστωση εισαγωγής Τριμηνιαία κατανομή 1 2 3 4 "46 000 9 500 9 500 9 500 17 500 18 000 3 000 3 000 3 000 9 000"
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Οκτωβρίου 1991.

Labels: 3
18